S-648/2012

Mál þetta sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 18. september 2012, á hendur ákærða J-kk-þgf K-kk-þgf A-kk-þgf, kt. 000000-0000, Logafold 22, Reykjavík:

I.

Fyrir umferðar- og hegningarlagabrot í Reykjavík með því að hafa:

1. Aðfararnótt mánudagsins 28. febrúar 2011 ekið bifreiðinni LO-507 sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist 260 ng/ml af amfetamín) austur Breiðholtsbraut uns lögregla stöðvaði aksturinn skömmu síðar á móts við Select Suðurfelli.

2. Síðar sömu nótt og greinir í 1. lið, tekið í heimildarleysi bifreiðina NO-444 sem stóð við Háholt 4 í Mosfellsbæ og ekið henni sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist 620 ng/ml af amfetamín og 1,3 ng/ml af tetrahýdrókannabínól) um Vesturlandsveg og Reynisvatnsveg þar sem hann stöðvaði bifreiðina og sofnaði, lögregla kom á vettvang skömmu síðar.

Teljast brot í liðum 1-2 varða við 1. sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006, en brot í lið 2 jafnframt við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956.

II.

Fyrir fíkniefnalagabrot, með því að hafa þann 10. júlí 2011, á tjaldsvæðinu Gaddastaðaflötum, Ytra Rangárþingi, haft í vörslum sínum 0,39 g af amfetamíni.

Telst þetta varða við 2. gr. sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðarum ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993 og jafnframt að 0,39 g af amfetamíni verði gerð upptæk skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1981. Samkvæmt sakavottorði var hann dæmdur 22. desember 2010 til sektargreiðslu vegna brots gegn 1. mgr., sbr. 2. mgr. 45. gr. umferðarlaga og jafnframt sviptur ökurétti í 4 mánuði. Hann gekkst undir sektargerð 3. júní 2011 vegna brots gegn 1. mgr., sbr. 3. mgr. 37. gr., 1. mgr., sbr. 2. mgr. 45. gr. og 1. mgr., sbr. 2. mgr. 45. gr. umferðarlaga og var sviptur ökurétti í 4 mánuði. Þá var ákærði 30. apríl 2012 dæmdur til 8 mánaða fangelsisrefsingar fyrir brot gegn lögum um ávana- og fíkniefni, áfengislögum og umferðarlögum. Refsing verður tiltekin eftir reglum 77. og 78. gr. almennra hegningarlaga. Þykir refsing ákærða hæfilega ákveðin fangelsi í 45 daga.

Dæma skal ákærða til að vera sviptur ökurétti í 3 ár frá birtingu dómsins að telja.

Ákærði sæti upptöku á 0,39 g af amfetamíni.

Ákærði greiði 243.926 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, J-kk-nf K-kk-nf A-kk-nf, sæti fangelsi í 45 daga.

Ákærði er sviptur ökurétti í 3 ár frá birtingu dómsins að telja.

Upptæk eru dæmd 0,39 g af amfetamíni.

Ákærði greiði 243.926 krónur í sakarkostnað.

R-kvk-nf H-kvk-nf